b'\n_START_ARTICLE_\nGeikielita\n_START_SECTION_\nCaracter\xc3\xadstiques\n_START_PARAGRAPH_\nLa geikielita \xc3\xa9s un \xc3\xb2xid de f\xc3\xb3rmula qu\xc3\xadmica MgTiO\xe2\x82\x83. Forma una s\xc3\xa8rie de soluci\xc3\xb3 s\xc3\xb2lida amb l\'ilmenita. Cristal\xc2\xb7litza en el sistema trigonal. La seva duresa a l\'escala de Mohs es troba entre 5 i 6. \xc3\x89s l\'an\xc3\xa0leg amb magnesi de l\'ilmenita, la pirofanita i l\'ecandrewsita, i l\'an\xc3\xa0leg amb titani de l\'akimoto\xc3\xafta. Pot ser confosa amb l\'hematites._NEWLINE_Segons la classificaci\xc3\xb3 de Nickel-Strunz, la geikielita pertany a "04.CB: \xc3\x92xids amb proporci\xc3\xb3 metall:oxigen = 2:3, 3:5, i similars, amb cations de mida mitja" juntament amb els seg\xc3\xbcents minerals: brizzi\xc3\xafta, corind\xc3\xb3, ecandrewsita, eskola\xc3\xafta, hematites, ilmenita, karelianita, melanostibita, pirofanita, akimoto\xc3\xafta, auroantimonita, romanita, tistarita, avicennita, bixbyita, armalcolita, pseudobrookita, mongshanita, zincoh\xc3\xb6gbomita-2N2S, zincoh\xc3\xb6gbomita-2N6S, magnesioh\xc3\xb6gbomita-6N6S, magnesioh\xc3\xb6gbomita-2N3S, magnesioh\xc3\xb6gbomita-2N2S, ferroh\xc3\xb6gbomita-6N12S, pseudor\xc3\xbatil, kleberita, berdesinskiita, oxivanita, olkhonskita, schreyerita, kamiokita, nolanita, rinmanita, ise\xc3\xafta, majinde\xc3\xafta, claudetita, estibioclaudetita, arsenolita, senarmontita, valentinita, bismita, esferobismo\xc3\xafta, sillenita, kyzylkumita i tietaiyangita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta l\'any 1892 a Rakwana, al districte de Ratnapura de la prov\xc3\xadncia de Sabaragamuwa, a Sri Lanka. Als territoris de parla catalana se n\'ha trobat geikielita a les mines de Costabona, a Prats de Moll\xc3\xb3-la Presta (Occit\xc3\xa0nia).'